CELEX: C2004/168/17
Language: fi
Date: 2004-06-26 00:00:00
Title: Asia T-147/04: Brian M. Rossin 23.4.2004 Euroopan yhteisöjen komissiota vastaan nostama kanne

26.6.2004   
            
            
               FI
            
            
               Euroopan unionin virallinen lehti
            
            
               C 168/9
            
         Brian M. Rossin 23.4.2004 Euroopan yhteisöjen komissiota vastaan nostama kanne
   (Asia T-147/04)
   (2004/C 168/17)
   Oikeudenkäyntikieli: ranska
   Brian M. Ross, kotipaikka Morpeth (Yhdistynyt kuningaskunta), on nostanut 23.4.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on asianajaja Eric Boigelot.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa 31.3.2003 tehdyn päätöksen, jolla hyväksytään lopullisesti arviointikertomus kantajan urakehityksestä arviointikaudelta 2001-2002
            
         
               —
            
            
               kumoaa kyseisen kertomuksen
            
         
               —
            
            
               kumoaa implisiittisen hylkäyspäätöksen kantajan 24.9.2003 tekemään hallinnolliseen valitukseen oikaisuvaatimukseen (R/562/03), jolla pyrittiin päätöksen 31.3.2003 kumoamiseen
            
         
               —
            
            
               velvoittaa vastaajan maksamaan kantajalle vahingonkorvauksena henkisestä kärsimyksestä kohtuulliseksi arvioidut 10 000 euroa sillä varauksella, että määrä lisääntyy tai vähentyy oikeudenkäynnin aikana
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kanteensa tueksi kantaja vetoaa henkilöstösääntöjen 25 artiklan 2 alakohdan, 26 ja 43 artiklan sekä 43 artiklan soveltamiseen liittyvien yleisten täytäntöönpanosäännösten, sellaisena kuin komission on ne hyväksynyt 26.4.2002, rikkomiseen. Lisäksi hän vetoaa harkintavallan väärinkäyttöön, yleisten oikeusperiaatteiden, kuten puolustautumisoikeuksien noudattamisen, hyvän hallinnon ja tasavertaisen kohtelun periaatteen, rikkomiseen sekä ilmeiseen arviointivirheeseen.